Държавен вестник, бр. 49, 2012 г., стр. 91

БРОЙ  49	
Д Ъ Р Ж А В Е Н  В Е С Т Н И К 	
СТР.  91  
(4) Във вътрешните правила за заплатите 
на административните структури се определят 
източниците за финансиране на индивидуал­
ните брутни месечни заплати на служителите 
в случаите по ал. 2.
Чл. 6. (1) Разходите за основни заплати на 
държавните служители и на служителите по 
чл. 107а от Кодекса на труда и дължимите за 
тях осигурителни вноски за сметка на оси­
гурителя са в размер не по-малък от 70 на 
сто от разходите за заплати, възнаграждения 
и задължителни осигурителни вноски по 
бюджетите на разпоредителите с бюджетни 
кредити.
(2) Когато индивидуалните брутни месечни 
заплати на служителите или част от тях и 
съответно дължимите осигурителни вноски 
за сметка на осигурителя се осигуряват по 
реда на чл. 5, ал. 2, те не се включват в раз­
ходите по ал. 1.
(3) Икономията на разходите за заплати, 
възнаграждения и задължителни осигури­
телни вноски може да се използва по реда, 
предвиден в закона за държавния бюджет на 
Република България за съответната година.
Г л а в а  т р е т а
ОСНОВНА МЕСЕЧНА ЗАПЛАТА
Раздел І
Определяне на индивидуалната основна ме­
сечна заплата
Чл. 7. (1) Индивидуалните основни месечни 
заплати на служителите на пълно работно 
време не може да са по-ниски от минималния 
размер и по-високи от максималния размер 
на основната месечна заплата за съответното 
ниво и степен на основната месечна заплата 
по приложение № 1.
(2) Индивидуалните основни месечни 
заплати на служителите на пълно работно 
време в специализираната администрация на 
Изпълнителна агенция „Одит на средствата 
от Европейския съюз“ може да надвишават с 
до 20 на сто максималния размер на основ­
ната месечна заплата за съответното ниво 
и степен на основната месечна заплата по 
приложение № 1. 
(3) Индивидуалните основни месечни 
заплати на служителите по чл. 4 на пълно 
работно време не може да са по-ниски от 
минималния размер и по-високи от макси­
малния размер на основната месечна заплата 
за съответното длъжностно ниво по прило­
жение № 2.
(4) Индивидуалните основни месечни за­
плати на служителите на непълно работно 
време се определят пропорционално на за­
коноустановеното работно време.
Чл. 8. Индивидуалните основни месечни 
заплати на служителите, които постъпват за 
първи път в съответната административна 
структура и притежават определения с КДА 
минимален професионален опит, се определят 
в рамките на степен 1 от нивото на основната 
месечна заплата за длъжността.
Чл. 9. Индивидуалните основни месечни 
заплати на служителите, които постъпват 
за първи път в съответната административ­
на структура и имат професионален опит, 
надвишаващ минималния за длъжността, се 
определят, както следва:
1. при професионален опит, надвишаващ 
минималния за длъжността с от 1 до 3 го­
дини – в рамките на степен 2 на нивото на 
основната месечна заплата за длъжността;
2. при професионален опит, надвишаващ 
минималния за длъжността с от 3 до 7 го­
дини – в рамките на степен 3 на нивото на 
основната месечна заплата за длъжността;
3. при професионален опит, надвишаващ 
минималния за длъжността с над 7 години – в 
рамките на степен 4 на нивото на основната 
месечна заплата за длъжността.
Чл. 10. Размерите на индивидуалните ос­
новни месечни заплати на служителите по 
чл. 4 се определят от органа по назначаването.
Раздел ІІ
Увеличение на индивидуалната основна ме­
сечна заплата
Чл. 11. (1) Индивидуалната основна месеч­
на заплата може да се увеличава в следните 
случаи:
1. когато служителят получи годишна 
оценка на изпълнението на длъжността не 
по-ниска от „Изпълнението отговаря не на­
пълно на изискванията“;
2. при завръщане от отпуск за бременност 
и раждане или за отглеждане на дете;
3. след изтичане на срока за изпитване;
4. при завръщане от отпуск или от коман­
дировка с продължителност повече от една 
година или при възстановяване на уволнен 
служител;
5. при завръщане на служител, изпратен 
в друга административна структура по реда 
на чл. 81б от Закона за държавния служител;
6. при преназначаване на друга длъжност в 
по-високо ниво на основната месечна заплата.
(2) Увеличенията на индивидуалните 
основни месечни заплати се извършват в 
рамките на разходите по чл. 5 при спазване 
изискванията на чл. 7.
Чл. 12. (1) Индивидуалната основна месечна 
заплата на служителя може да се увеличава 
въз основа на последната годишна оценка 
на изпълнението на длъжността в рамките 
на същата степен на съответното ниво на 
основната месечна заплата за длъжността с 
изключение на случаите, когато годишната 
оценка е „Неприемливо изпълнение“.
(2) Размерите на увеличението по ал. 1 
са, както следва:
1. при годишна оценка на изпълнението 
„Изпълнението отговаря не напълно на изис­
кванията“ – до 1 на сто;